**Մեցի Սուրբ Ստեփանոսի տաճար** (ֆր.՝ Cathédrale Saint Étienne de Metz), հայտնի է որպես **Մեցի Մայր տաճար**, հռոմեական կաթոլիկ տաճար Լոթարինգիայի մայրաքաղաք Մեցում, Ֆրանսիա։ Տաճարը հռոմեական կաթոլիկ թեմի Մայր տաճարն է և Մեցի եպիսկոպոսի նստավայրը։ Եկեղեցու գանձարանը ցուցադրում է հազարամյակների հարուստ հավաքածու, ներառյալ Սուրբ Հաղորդության համար անհրաժեշտ իրերը։

Մեցի Սուրբ Ստեփանոսի տաճարում է գտնվում աշխարհի ամենաբարձր նավը։ Տաճարն անվանվել է «Տիրոջ լույս» (ֆր.՝ la Lanterne du Bon Dieu)։ Նրանում է գտնվում վիտրաժների ամենամեծ էքսպանսիան աշխարհում՝ 6,496 մ քառ․։ Ապակե պատուհանները կառուցված են գոթական և վերածննդի ճարտարապետական ոճով։

Ճարտարապետություն
-----------------

Սուրբ Ստեփանոսի տաճարը կառուցված է գոթական ճարտարապետական ոճով, տեղի դեղին կրաքարով։ Տաճարի տրանսեպտը և խորանը նախագծված է ֆրանսիական գոթական ճարտարապետության ոճով։ Այնուամենայնիվ, մյուս տաճարների համեմատ, այստեղ ցուցադրվում են եզակի տարբերակիչ հատկանիշներ ինչպես հատակագծում, այնպես էլ ճարտարապետության մեջ։ Մեցի տաճարն ուղղված է դեպի հյուսիս-արևելք։ Ի տարբերություն Ֆրանսիայի և Գերմանիայի մյուս գոթական տաճարների, այս տաճարն ունի երեք պորտալներ, որոնք ամբողջանում են վարդագույն պատուհանով, և երկու աշտարակներով։ Սուրբ Ստեփանոսի տաճարի արևմտյան ճակատում կա պատշգամբ։

Տաճարի հարավարևմտյան ճակատամասին կից գտնվում է նարտեքսը։ Նավն ուղեկցվում է արկբուտաններով, և նրա բարձրությունը հասնում է մինչև 41,41 մետրի։ Բարձրադիր նավը համադրվում է առավել ցածր ենթակողմերով, որոնց բարձրությունը 14,3 մետր է։

Իր պատմության ընթացքում Սուրբ Ստեփանոսի տաճարը ենթարկվել է ճարտարապետական և դեկորատիվ փոփոխությունների՝ նեոկլասիկ և նեոգոթիկա ճարտարապետական ոճերի հավելումներով։

Շինարարության պատմություն
-------------------------

Նախկին Սուրբ Ստեփանոս տաճարի շինարարությունը սկսվել է 5-րդ դարից և նվիրաբերվել է Սուրբ Ստեփանոս Նախավկային։ Ըստ Ֆրանկների պատմիչ Գրիգոր Տուրցիի՝ Սուրբ Ստեփանոսի սրբարանը եղել է միակ կառույցը, որը պահպանվել է 451 թվականին հոների առաջնորդ Աթթիլայի կողմից իրականացրած ավերման ժամանակ։ Ներկայիս գոթական տաճարի շինարարությունը սկսվել է 1220 թվականին, Օտտոնյան բազիլիկի տեղում, որը 10-րդ դարի կառույց էր։ 12-րդ դարում գոթական մատուռը վերափոխվեց Մայր տաճարի, ինչի արդյունքում հիմնական արևմտյան պորտալը բացակայեց, իսկ նախկին մատուռի մուտքը դարձավ տաճարի հարավարևմտյան նախասրահը։ Սուրբ Ստեփանոս տաճարի շինարարությունն ավարտվել է մոտ 1520 թվականին, իսկ նոր տաճարի օծումը տեղի է ունեցել 1552 թվականի ապրիլի 11-ին։

1755 թվականին, տաճարի արևմտյան հատվածում նեոդասականության ոճով պորտալ կառուցելու համար ֆրանսիացի ճարտարապետ Ժակ Ֆրանսուա Բլոնդելին պարգևատրվել է Ճարտարապետության Արքայական ակադեմիայի կողմից։

1877 թվականին հրավառության պատճառով բռնկված հրդեհը մեծ վնաս հասցրեց Մեցի տաճարին։ Այս միջադեպից հետո որոշվեց տաճարը վերանորոգել նեոգոթական ճարտարապետության ոճով։ Արևմտյան ճակատամասն ամբողջությամբ վերակառուցվեց 1898-1903 թվականներին, իսկ Բլոնդելի կողմից կառուցված պորտալը քանդվեց և ավլացվեց նոր` նեոգոթական ոճով կառուցված պորտալ։

Պատկերասրահ
-----------

* 
* 
* 
* վիտրաժների պատուհանըվիտրաժների պատուհանը
*

Տես նաև
-------

* Աշխարհի ամենաբարձր եկեղեցիների ցանկ

Ծանոթագրություններ
------------------

1. 1 2  base Mérimée (ֆր.) — ministère de la Culture, 1978.
2. ↑  archINFORM (գերմ.) — 1994.
3. 1 2  «Official website of the Saint-Stephen Cathedral» (ֆրանսերեն). Վերցված է 2012 թ․ հունիսի 29-ին.
4. ↑  «Official website of the Bishopric of Metz» (ֆրանսերեն). Վերցված է 2013 թ․ հունվարի 6-ին.
5. ↑  «INA Archive (1969) Trésor de la cathédrale de Metz, Lorraine soir, ORTF» (ֆրանսերեն). Արխիվացված է օրիգինալից (VIDEO) 2010 թ․ հունվարի 14-ին. Վերցված է 2012 թ․ հուլիսի 2-ին.
6. ↑  «INA Archive (1980) Patrimoine: trésor de la cathédrale de Metz, Lorraine soir, France 3 régions» (ֆրանսերեն). Արխիվացված է օրիգինալից (VIDEO) 2013 թ․ փետրվարի 13-ին. Վերցված է 2012 թ․ հուլիսի 2-ին.
7. ↑  Jolin J.L. (2001) La lanterne du Bon Dieu. Eds. Serpnoise. 2-87692-495-1. (Ֆրանսերեն)
8. ↑  Vallery-Radot J. (1931) La cathédrale de Metz, description archéologique. Eds A. Picard, Paris. (Ֆրանսերեն)
9. ↑  «Gregory of Tours (c. 538-594 A.D.) Historiae, Libri X. The Latin Library» (լատիներեն). Վերցված է 2013 թ․ հունվարի 6-ին.
10. ↑  Marot P. (1931) La cathédrale de Metz, histoire de la construction. Eds A. Picard, Paris. (Ֆրանսերեն)
11. 1 2  «Timeline of the construction of Metz Cathedral, from 10th to 13th century» (VIDEO). Վերցված է 2013 թ․ հունվարի 6-ին.
12. ↑  Villes A. (2004) Remarques sur les campagnes de construction de la cathédrale de Metz au XIIieme siecle. Bulletin Monumental 162, Paris. (Ֆրանսերեն)
13. ↑  «Timeline of the construction of Metz Cathedral, from 14th to 16th century» (VIDEO). Վերցված է 2013 թ․ հունվարի 6-ին.

Արտաքին հղումներ
----------------

* Նկարներ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեցի Սուրբ Ստեփանոսի տաճար» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | BAV: ADV12305898 · GND: 4367719-8 · LCCN: n50074540 · Mérimée: PA00106817 · VIAF: 134839691 · WorldCat VIAF: 134839691 |

 |